พักหนี้ตามสัญญา ได้รายละ5แสนบ.
รัฐบาลทำตามสัญญาหาเสียงพักหนี้ไม่เกิน 5 แสนบาท ตั้งเป้ามีประชาชนเข้าร่วม 6-7 แสนราย
17 ม.ค. 2555

รัฐบาลทำตามสัญญาหาเสียงพักหนี้ไม่เกิน 5 แสนบาท ตั้งเป้ามีประชาชนเข้าร่วม 6-7 แสนราย
นายธีระชัย ภูวนาถนรานุบาล รมว.คลัง เป็นประธานการเปิดโครง การพักหนี้ให้กับประชาชนรายละไม่เกิน 5 แสนบาท ของธนาคารเฉพาะกิจของรัฐ โดยจะพักชำระหนี้ทั้งเงินต้นและดอกเบี้ยเป็นระยะเวลา 3 ปี เริ่มตั้งแต่วันที่ 1 ต.ค. 2554 จนถึงวันที่ 30 ก.ย. 2557 ซึ่งในช่วงนี้ ประชาชน เกษตรกร ที่เข้าร่วมโครงการจะไม่มีสิทธิขอกู้ยืมเงินใหม่
รมว.คลัง กล่าวว่า กลุ่มลูกหนี้เป้าหมายคือ กลุ่มลูกหนี้เกษตรกร และกลุ่มลูกหนี้ประชาชนที่มีฐานะอ่อนแอประมาณ 67 แสนรายซึ่งหากลูกหนี้คนใดมีความพร้อมก็สามารถขอออกจากโครงการได้ก่อนระยะเวลา 3 ปี
นายสมชัย สัจจพงษ์ ผู้อำนวยการสำนักงานเศรษฐกิจการคลัง (สศค.) เปิดเผยว่า ธนาคารเพื่อการเกษตรและสหกรณ์การเกษตร (ธ.ก.ส.) รายงานว่า มีลูกหนี้ของธนาคารเข้าข่ายหลักเกณฑ์โครงการพักหนี้ 70% คิดเป็นจำนวน 6.39 แสนราย มูลหนี้ 7.77 หมื่นล้านบาท
ขณะที่ลูกค้าของสถาบันการเงินเฉพาะกิจของรัฐอีก 5 แห่งที่เข้าร่วมโครงการ อาทิ ธนาคารอาคารสงเคราะห์ ธนาคารพัฒนาวิสาหกิจขนาดกลางและขนาดย่อมแห่งประเทศไทย ธนาคารออมสิน ธนาคารอิสลามแห่งประเทศไทย และบรรษัทตลาดรองสินเชื่อเพื่อที่อยู่อาศัย มีลูกค้าที่มีสิทธิเข้าร่วมโครงการ 1.35 หมื่นราย คิดเป็นมูลหนี้ 1.27 หมื่นล้านบาท หากรวมทั้ง 6 แห่ง มีลูกค้าที่มีสิทธิเข้าร่วมทั้งสิ้น 7.75 แสนราย มูลหนี้ 9.05 หมื่นล้านบาท